open-index/open-wikipedia-markdown huggingface dataset:
Louise Seidler

**Louise Seidler** (15. toukokuuta 1786 Jena – 7. lokakuuta 1866 Weimar) oli saksalainen taidemaalari.

## Elämänvaiheita
Louise Seidler opiskeli Gothassa ja Jenassa. Hän kihlautui vuonna 1806 kenraali Bernadotten armeijaan kuuluneen ranskalaisen lääkärin kanssa. Ennen häitä kihlattu lähetettiin armeijan mukana Espanjaan, missä hän kuoli kuumetautiin. Seidlerin vanhemmat lähettivät tyttärensä Dresdeniin saamaan uutta ajateltavaa, ja hän päättikin ryhtyä taiteilijaksi. Hän opiskeli vuonna 1811 Dresdenin taideakatemiassa opettajinaan C. L. Vogel ja G. von Kügelgen. Opiskeluaikoinaan hän herätti huomiota taitavana vanhojen maalausten jäljentäjänä.

Vuonna 1811 Seidler maalasi Goethen muotokuvan. Taiteilija ja malli ystävystyivät, ja Goethe kannusti Seidleria taiteellisella uralla. Seidlerin pääsy Münchenin taideakatemiaan oli Goethen ansiota, sillä hän kirjoitti taideakatemian opettajille Seidlerista suosituskirjeen.

Paitsi opiskelupaikan saamisessa, Goethe auttoi myös matkastipendin saamisessa. Saksi-Weimar-Eisenachin herttua Karl Alexander myönsi Seidlerille matkastipendin Italiassa tehtäviä maalaustaiteen opintoja varten.

Italiassa Seidler oleskeli aluksi Roomassa ja tapasi siellä asuivia muita saksalaisia taiteilijoita. Vuonna 1819 hän asui useita kuukausia Napolissa, mistä hän siirtyi Firenzeen. Firenzestä hän palasi takaisin Roomaan. Saksaan Weimariin hän palasi vuonna 1823.

Seidlerin isä kuoli vuonna 1824. Hän olisi halunnut mennä perintörahoilla uudelleen Roomaan, mutta suunnitelma kariutui, kun hänet nimitettiin ruhtinaan taidekokoelman hoitajaksi. Uudelle matkalle Italiaan hän lähti vuonna 1832, ja matka kesti tällä kertaa vuoden. Hovimaalariksi Seidler nimitettiin vuonna 1835, mutta hän menetti virkansa koska oli nainen.

Myöhemmällä iällä Seidler ei enää saanut töitään kaupaksi. Lopulta silmäsairaus esti maalaamisen. Hänen muistelmansa "Erinnerungen aus dem Lebe der Malerin Louise Seidler" ilmestyivät vuonna 1873. 

## Teoksia

Tiedosto:Louise Seidler - J. W. Goethe 1811.jpg| Johann Wolfgang von Goethen muotokuva, maalattu vuonna 1811.
Tiedosto:MinchenHerzlieb1.jpg|Wilhelmine Herzliebin muotokuva.
Tiedosto:Karl Alexander, Grand Duke of Saxe-Weimar-Eisenach.jpg|Saksi-Weimar-Eisanachin herttua Karl Alexanderin muotokuva.
Tiedosto:Louise Seidler - Ruhe auf der Flucht.jpg|Levähdys pakomatkalla Egyptiin.


## Lähteet

## Aiheesta muualla
Sorayya

**Sorayya** () on Iranin avaruustutkimuskeskuksen kaukokartoitussatelliitti, joka laukaistiin 750 km:n matalalle kiertoradalle 20. tammikuuta 2024.

Laukaisu oli ensimmäinen onnistunut satelliittilaukaisu Iranin vallankumouskaartin kehittämällä Qaem 100 -kantoraketilla.

## Lähteet
Adolf Wilhelm Wegelius

**Adolf Wilhelm Wegelius** (9. maaliskuuta 1799 Turku – 23. syyskuuta 1888 Pohja) oli suomalainen yliopistonkamreeri ja yksi Suomalaisen Kirjallisuuden Seuran perustajajäsenistä.

Wegeliuksen vanhemmat olivat kauppalaivuri Joakim Gabriel Wegelius (1757–1837) ja Johanna Richter (k. 1820). Hän kävi Turun katedraalikoulua ja pääsi ylioppilaaksi Turussa 1815. Wegelius opiskeli Turun akatemiassa ja valmistui filosofian kandidaatiksi 1821 ja filosofian maisteriksi 1823. Filosofian tohtoriksi hänet vihittiin 1823. Hänestä tuli riemumaisteri 1873.

Wegelius oli Turun katedraalikoulun vt. venäjänkielen opettajana 1823–1824. Hänestä tuli yliopiston konsistorin ylimääräinen amanuenssi 1825, vakinainen amanuenssi 1828, yliopistonsihteeri 1829 ja yliopistonkamreeri 1840. Wegelius erosi yliopistonkamreerin virasta 1860.

Adolf Wilhelm Wegelius oli naimisissa 1835–1843 musiikinopettaja Charlotta Katarina Amalia Mozellin (k. 1843) kanssa ja 1845–1886 Sofia Charlotta Fredrika Wendellin (k. 1886) kanssa. Hänen poikiaan ensimmäisestä avioliitosta olivat Jyväskylän kansakouluseminaarin lehtori Wilhelm Wegelius (1838–1924) ja Perhon kappalainen Adolf Wegelius (1836–1868) sekä toisesta avioliitosta Helsingin musiikkiopiston perustaja ja johtaja Martin Wegelius (1846–1906). Wegeliuksen veljiä olivat leimapaperikonttorin kassanhoitaja, kamreeri Karl Gabriel Wegelius (1793–1856) ja Turun kappalainen David Johan Wegelius (1797–1831). 

## Lähteet
Myrskyluodon Maija

**Myrskyluodon Maija** tarkoittaa seuraavia asioita:

* Myrskyluodon Maija, hahmo Anni Blomqvistin romaanisarjasta *[[Myrskyluoto]]*
* *[[Myrskyluodon Maija (televisiosarja)|Myrskyluodon Maija]]*, Åke Lindmanin ohjaama televisiosarja vuodelta 1976
* *[[Myrskyluodon Maija (vuoden 1991 musikaali)|Myrskyluodon Maija]]*, Jussi Helmisen sanoittama ja Matti Puurtisen säveltämä musikaali vuodelta 1991
* *[[Myrskyluodon Maija (vuoden 2017 musikaali)|Myrskyluodon Maija]]*, Maija Vilkkumaan sanoittama ja Lasse Mårtensonin säveltämä musikaali vuodelta 2017
* *[[Myrskyluodon Maija (elokuva)|Myrskyluodon Maija]]*, Tiina Lymin ohjaama ja käsikirjoittama elokuva vuodelta 2024.
Jerrod Carmichael

**Jerrod Carmichael** (s. 22. kesäkuuta 1987 Winston-Salem, Pohjois-Carolina, Yhdysvallat) on yhdysvaltalainen näyttelijä ja koomikko.

Vuonna 2023 aikakauslehti *[[Time]]* valitsi Carmichaelin yhdeksi maailman sadasta vaikutusvaltaisimmasta ihmisestä.

## Filmografia

### Elokuvat

### Televisiosarjat

## Palkinnot ja ehdokkuudet

## Lähteet
James Lankford

**James Paul Lankford** (s. 4. maaliskuuta 1968 Dallas, Texas) on yhdysvaltalainen republikaanipoliitikko, joka on edustanut Oklahoman osavaltiota senaatissa vuodesta 2015 lähtien. Aikaisemmin hän toimi edustajainhuoneen jäsenenä vuosina 2011–2015.

Lankford toimi vuosina 1996–2009 baptistisen Falls Creek Youth Camp -nuorisoleirin johtajana. Edustajainhuoneen jäsenenä hän toimi kahdessa komiteassa, jotka vastasivat taloudesta ja hallinnon uudistamisesta. Lisäksi hän johti muun muassa energiapolitiikasta ja terveydenhuollosta vastaavia alikomiteoita. Lankford toimi vuonna 2013 edustajainhuoneen republikaanipoliittisen komitean puheenjohtajana. Hän on naimisissa ja hänellä on kaksi tytärtä.

## Lähteet

## Aiheesta muualla
Pergamenttipaperi

**Pergamenttipaperi** on aiemmin puuvillasta ja myöhemmin valkaistusta puuselluloosasta valmistettu paperilaji. Se on läpikuultavaa, märkälujaa ja rasvanpitävää paperia, jota on käytetty voin ja muiden rasvojen kääreenä. Siksi sitä kutsutaan voipaperiksi. Läpinäkymättömässä pergamenttipaperissa käytetään täyteaineena titaanidioksidia.

## Lähteet
PLL-kausi 2024

**PLL-kausi 2024** on Premier Lacrosse Leaguen kuudes kausi. Kausi alkoi kesäkuussa ja runkosarja loppuu elokuussa. Kauteen osallistuu kahdeksan joukkuetta, ja kausi pelataan läpi kiertuemuodossa. Hallitsevana mestarina kauteen lähtee Utah Archers.

## Joukkueet

## Championship Series
Ennen varsinaisen kauden alkua pelataan *Championship Series*, johon on kutsuttu mukaan edellisen kauden neljä parasta joukkuetta. Vuoden 2024 turnauksessa pelaavat Archers, Boston Cannons, Philadelphia Waterdogs ja California Redwoods. Turnaus pelataan myös eri säännöillä, kun varsinainen kausi. Pelitapana on niin kutsuttu ”olympialacrosse”, jossa on kuusi pelaajaa per joukkue, pienempi kenttä, lyhyempi laukaisukello sekä aloitukset vain neljänneksien alussa. Turnaus pelataan 14.–19. helmikuuta Springfieldissa, Virginian osavaltiossa.

### Alkulohkon ottelut

----

----

## Kiertueet
PLL-kauden runkosarja koostuu kymmenestä kiertueturnauksessa, jotka pelataan eri kaupungeissa Yhdysvalloissa. Kahdeksan kaupungeista on PLL-seurojen kotikaupunkeja, ja kaksi on neutraaleja. Kauden puolivälissä pelataan tähdistöottelu Louisvillessa. Jokainen pelaa kotikaupungissaan kaksi ottelua, ja yksi joukkue on lepovuorossa per viikko. Runkosarjan jälkeen pelataan vielä pudotuspelit kolmena viikonloppuna. Pudotuspelien välieriin pääsevät suoraan konferenssivoittajat. Muista välieräpaikoista pelaavat konferenssin toinen ja kolmas.

### Aikataulu

## Sarjataulukot

**Itäinen konferenssi**

**Läntinen konferenssi**

## Lähteet
I’ll See You in My Dreams (vuoden 1924 kappale)

**I’ll See You in My Dreams** on Isham Jonesin säveltämä ja Gus Kahnin sanoittama jazzkappale, joka julkaistiin vuonna 1924. Kappaleen äänitti alun perin Ray Millerin orkesteri, ja se pysyi kappalelistoilla 16 viikkoa vuonna 1925. Kappaleen ovat levyttäneet myös muun muassa Louis Armstrong, Ella Fitzgerald, Doris Day, Anita O’Day ja The Platters

## Lähteet
Intermezzo (ooppera)

***Intermezzo*** (op. 72, TrV 246) on Richard Straussin kaksinäytöksinen koominen ooppera, joka kantaesitettiin Dresdenin Semperoperissa 4. marraskuuta 1924. Kantaesityksen johti Fritz Busch. Strauss teki sarjaan sisältyvistä orkestraalisista välisoitoista neliosaisen sinfonisen sarjan vuonna 1929.

Strauss ehdotti vuonna 1916 libretistilleen Hugo von Hofmannsthalille ajankuvan mukaista, realistista kotiin sijoittuvaa komediaa tai huvittavaa rakkaus- tai juonittelukertomusta. Hofmannsthal ei kiinnostunut kummastakaan ideasta, joten Strauss laati libreton teokseensa itse. Hän sävelsi *Intermezzoa* vuosina 1918–1923. Teoksen alkuperäinen nimi oli *Das eheliche Glück* ("Aviollinen onni"). Säveltäjä itse kuvasi oopperaa "porvarilliseksi komediaksi". *Intermezzon* tapahtumat sijoittuvat sävellysajankohdan Itävaltaan. Miespäähahmo Robert Storch kuvaa Straussia itseään ja naispäähahmo Christine hänen vaimoaan Pauline de Ahnaa. Oopperassa Storch saa intohimoisen rakkauskirjeen naispuoliselta ihailijalta ja hänen vaimonsa suunnittelee eroamista. Taustalta paljastuu kuitenkin sekaannus henkilöistä; Storch saa vaimoltaan anteeksi ja avioliitto jatkuu.

*Intermezzoa* pidettiin alun perin kevyenä teoksena, mutta yhtenä ensimmäisistä Arnold Schönberg omaksui siihen vakavamman suhtautumistavan. *Intermezzo* ei ole ollut kovin suosittu saksankielisten maiden ulkopuolella. Se esitettiin New Yorkissa ensimmäisen kerran vasta vuonna 1963 ja Englannissa 1974.

## Lähteet

## Aiheesta muualla
* [IMSLP: nuotteja](https://imslp.org/wiki/Intermezzo,_Op.72_(Strauss,_Richard))
Perkkaan koulu

**Perkkaan koulu** on Espoossa Leppävaaran lähellä sijaitseva yhtenäiskoulu. Koulu aloitti toimintansa elokuusssa 2022. Lukuvuoden 2023 alussa oppilaita koulussa oli noin 520.

## Lähteet

## Aiheesta muualla
* Perkkaan koulun kotisivut
* Hagerlund.net: Espoon koulut: Perkkaan koulu (kuvia Perkkaan koulusta)
Sigir

**Sigir** on vuonna 2019 Vesannolla perustettu suomalainen melodista death metallia soittava yhtye. Sigir julkaisi ensimmäisen albuminsa *Rainmaker* marraskuussa 2023. Albumin nimikkokappaleelle "Rainmaker" julkaistiin musiikkivideo syyskussa 2023. Videossa esiintyy bändin lisäksi myös näyttelijä Aku Hirviniemi.

## Kokoonpano
### Nykyiset jäsenet
* Viljami Toikkanen - laulu, kitara (2019-)
* Eetu Pennanen - rummut (2019-)
* Paavo Luttinen - basso (2019-)
* Teemu Hietamäki - kitara (2024-)

### Entiset jäsenet
* Valtteri Pitkänen - kitara (2021-2024)

## Diskografia
### Albumit
* *Rainmaker* (2023)

### Singlet

* "The Lantern" (2023)
* "Depraved" (2023)
* "Rainmaker" (2023)
Vercetti Regular (kirjaintyyppi)

**Vercetti Regular**, myös tunnettu nimellä **Vercetti**, on ilmainen sans-serif kirjaintyyppi (Ilmaisohjelma), jota voi käyttää sekä kaupallisiin että henkilökohtaisiin tarkoituksiin. Se tuli saataville vuonna 2022 *Licence Amicale* -lisenssillä, joka mahdollistaa fonttitiedostojen jakamisen ystävien ja kollegoiden kanssa. 

Vercetti Regular (IPA /vərˈʧɛti ˈrɛɡjʊlər/) on saanut inspiraationsa humanistisista ja geometrisista suunnitteluelementeistä.  Sitä tehdessään suunnittelijat hyödynsivät periaatteita aiemmasta avoimen lähdekoodin fontista nimeltä *MgOpen Moderna.* 

Fontin ensimmäisessä versiossa on yhteensä 326 glyyfiä, mukaan lukien numerot, symbolit, välimerkit ja aksentit. Tämä tekee siitä sopivan käytettäväksi kaikissa eurooppalaisissa kielissä, jotka käyttävät latinalaista aakkostoa. Lataaminen on saatavilla seuraavissa tiedostomuodoissa: OTF, TTF, WOFF, WOFF2.

## Lähteet

## Aiheesta muualla
*  Virallinen nettisivu
*  Licence Amicale
*  Fonts In Use (Vercetti)
Terveyshätätilanteiden valmiusviranomainen

**Terveyshätätilanteiden valmiusviranomainen (DG-HERA)** on Euroopan komission pääosasto, jonka tehtävänä on ehkäistä ja havaita terveysuhkia ja reagoida niihin nopeasti. Valmiusviranomaisen toimintaan kuuluu tietojen kerääminen sekä tarvittavien valmiuksien kehittäminen. Valmiusviranomainen perustettiin koronaviruspandemian aiheuttaman kriisin vuoksi.

Hätätilanteissa HERA vastaa lääkkeiden, rokotteiden ja muiden lääketieteellisten vastatoimien ja tarvikkeiden, kuten suojakäsineiden ja maskien, kehittämisestä, tuotannosta ja jakelusta. HERA on keskeinen osa Euroopan terveysunionia.

Pääosaston poliittisena johtajana toimii Von der Leyenin komission komissaari Stélla Kyriakídou. Pääosaston vt. pääjohtajana toimii ranskalainen Laurent Muschel.

## Pääosaston johtajat
### Komissaarit
* 2021–2024: Stélla Kyriakídou

### Pääjohtajat
* 2023– vt. Laurent Muschel
* 2021–2023: Pierre Delsaux

## Lähteet
Trapetsi (purjehdus)

**Trapetsi** on kevytvenepurjehduksessa, purjelautailussa ja leijalautailussa käytettävä vaijerin tai köyden ja siihen kiinnitettävien valjaiden yhdistelmä. 

Purjehtija voi niiden avulla nousta veneen laidalle seisomaan ja käyttää ruumiinpainoaan tehokkaammin hyväksi. Trapetsiköydessä on usein lisäksi niin sanottu kahva, josta roikkuja voi vetää itsensä takaisin. Purjelautailussa puomiin kiinnitettävä köysi pienentää käsien rasitusta pitemmissä purjehduksissa. 

Tunnetuin varhainen esimerkki trapetsin antamasta edusta purjeveneilyssä on vuoden 1938 Prince of Wales Cup. Tutkimusmatkailija Robert Scottin poika Peter Scott ja John Winter voittivat kilpailun niin helposti, että kiellettiin epäurheilijamaisena. 1950-luvulla väline kuitenkin otettiin yleisesti käyttöön maailman kilpapurjehdusluokissa.

  

## Lähteet
Wildberries

**Wildberries** on venäläinen verkkokauppa, jonka perustivat Tatjana ja Vladislav Bakaltšuk vuonna 2004.

Tatjana Bakaltšuk oli äitiyslomalla englanninopettajan työstään, eikä hänellä ollut aikaa shoppailla. Helpottaakseen vastaavassa asemassa olevien äitien arkea hän aloitti verkkokaupan pidon tilaamalla tavaroita, ottamalla kuvia ja laittamalla ne verkkosivulle. Hän toimitti ne tavarat itse perille bussilla ja metrolla; Venäjän posti ei toimittanut paketteja kotiovelle. Vuoden päästä hän palkkasi lähettejä toimittamaan tavaroita ja vuokrasi tilaa varastoksi. Yrityksen ensimmäinen iskulause oli «Стиль вашей жизни» («Elämäntapasi»). Hänen aviomiehensä Vladislav piti tietotekniikkafirmaa.

Vuodesta 2014 Wildberries lisäsi katalogiinsa kauneudenhoitotuotteet, lelut ja pienelektroniikan. Vuoteen 2016 mennessä se edusti 10&thinsp;000 brändin tuotteita.
Vuonna 2017 verkkokaupalla oli 15&thinsp;000 työntekijää.
ja 69,1 miljardin ruplan vuosimyynti. Kaupassa oli 1,5 miljoonaa eri tuotetta ja tilauksia tehtiin päivässä 120&thinsp;000&ndash;150&thinsp;000, parhaimmillaan 300&thinsp;000.
Tuolloin se oli Venäjän kolmanneksi suurin verkkokauppa 7 prosentin markkinaosuudella, sen ohitettua Julmartin. Suurempia olivat vain AliExpress ja Yandex.Market. Nämä eivät kuitenkaan pitäneet omia varastojaan, vaan tarjosivat kauppapaikkaa muille. Wildberriesilla oli verkkokaupoista paras logistiikka, mutta siltä puuttui suuryritysten pääoma.

Helmikuussa 2021 Bakaltšukit ostivat Standart-kredit-pankin.
Tämä nimettiin uudelleen Wildberries-pankiksi (Вайлдберриз банк). Pankki myy prepaid-kortteja verkkokauppaan.

Vuoteen 2022 yhtiö toimi myös Ukrainassa, Moldovassa, Slovakiassa, Puolassa, Ranskassa, Saksassa, Espanjassa, Turkissa, Israelissa ja Yhdysvalloissa. Vuodesta 2023 yhtiö on toiminut Venäjän lisäksi Armeniassa, Valko-Venäjällä, Kazakstanissa, Kirgisiassa ja Uzbekistanissa. Tilauksia tehtiin 750&thinsp;000 päivässä.

13. tammikuuta 2024 verkkokaupan 70 tuhannen neliömetrin varasto paloi Puškinin alueella Pietarissa.

## Viitteet
Merihaankatu

**Merihaankatu** () on katu Helsingissä Merihaan alueen tuntumassa. Se johtaa uudelta Hakaniemensillalta Sörnäisten rantatielle, ja on muodostettu pääosin vanhan Hakaniemen sillan suurten ajoramppien tilalle. Merihaankatu risteää samassa tasossa Hakaniemenrannan kanssa, ja pohjoisessa se muuttuu Näkinsillan ja Miina Sillanpään kadun tienoilla Sörnäisten rantatieksi. Merihaankadun rakentaminen alkoi samoihin aikoihin uuden Hakaniemensillan kanssa 2020-luvun alussa. Merihaankatu avattiin liikenteelle sillan avajaisten yhteydessä 20. toukokuuta 2024.

Merihaankadulla on kolme ajokaistaa, kaksisuuntaiset pyörätiet ja jalkakäytävä molempiin suuntiin, sekä keskisaareke. Katutöiden yhteydessä istutetaan myös uusia puita. Kruunusiltojen raitiotie tulee ylittämään Merihaankadun Hakaniemenrannan risteyksessä.

Hakaniemenrannan alueen muutokset ovat kaupunkikuvallisesti merkittäviä. Vanhan Hakaniemen sillan purkutöiden yhteydessä poistettiin pohjoiset ajorampit, joka vapautti tilaa suurehkolle uudisrakennukselle Merihaankadun varrelle sen länsipuolelle. Myös Hakaniemenrannan edustalle täyttömaalle nousee uudisrakennusten rivi. Merihaankadun itäpuolta reunustaa pitkä pysäköintitalo, mutta myös sen tilalle on suunniteltu kerrostalorakentamista.

## Kuvia

Tiedosto:Merihaankatu street under construction (Helsinki, Finland) Jan 21, 2024.jpg|Merihaankatu rakenteilla tammikuisena iltana 2024.
Tiedosto:Merihaankatu (Hakaniemi, Helsinki, Finland) vacant lot and construction Nov 6, 2024.jpg|Merihaankadun länsipuolelle muodostunut tontti, johon suunnitellaan kerrostalorakentamista.


## Lähteet
Pilssipumppu

**Pilssipumppu** on tarkoitettu ylimääräisen veden tyhjentämiseen aluksen pohjalta. Se on tärkeä varuste mahdollisen vuodon tai muuten veneeseen tulevan veden varalta. Jos veneen haluaa katsastuttaa, siinä pitää katsastusluokasta riippuen olla kiinteä pilssipumppu.

Pilssipumput ovat manuaalisia, sähköisiä tai automaattisia. Manuaaliset mallit toimivat kädellä tai jalkavoimalla, ja niitä käytetään yleensä pienissä veneissä tai hätätapauksissa. Sähköiset mallit toimivat joko 12 voltin tai 24 voltin akkujännitteellä. Automaattiset mallit käynnistyvät, kun veden määrä ylittää tietyn tason veneen sisällä.

## Lähteet

## Aiheesta muualla
Altay Bayındır

**Altay Bayındır** (s. 14. huhtikuuta 1998 Osmangazi) on turkkilainen jalkapallomaalivahti. Hän edustaa Englannin Valioliigassa pelaavaa Manchester Unitedia. Vuodesta 2021 lähtien hän on kuulunut myös Turkin jalkapallomaajoukkueeseen.

## Seurajoukkueura

### Ankaragücü
Bayındır aloitti jalkapallouransa Bursasporin junioreissa vuonna 2007 ja pelasi seurassa vuoteen 2011 asti. Pelattuaan vuodet 2011–2013 Arabayatağı Sporissa ja Bursa Yolsporissa, hän siirtyi vuonna 2013 Ankaragücün junioriakatemiaan.

Ensiesiintymisensä seuran edustusjoukkueessa Bayındır teki 24. huhtikuuta 2016 Turkin kolmannella sarjatasolla Amed SK:ta vastaan. Kaudella 2017–2018 Bayındır pelasi Ankaragücün maalilla kahdeksan ottelua, kun seura sijoittui Turkin toiseksi korkeimmalla sarjatasolla toiseksi ja nousi Turkin Superliigaan. Ensimmäisellä kaudellaan Turkin Superliigassa hän pelasi 17 pääsarjaottelua.

### Fenerbahçe
Heinäkuussa 2019 Bayındır siirtyi Ankaragücüsta Fenerbahçeen nelivuotisella sopimuksella. Hänen siirtosummakseen kerrottiin 1,5 miljoonaa euroa. Ensiesiintymisensä Fenerbahçen edustusjoukkueessa Bayındır teki elokuussa 2019 Turkin Superliigan kauden 2019–2020 avausottelussa Gaziantepia vastaan, jonka Fenerbahçe voitti 5–0.

Kaudella 2021–2022 Bayındır pelasi ensimmäistä kertaa Eurooppa-liigassa ja Konferenssiliigassa. Vuonna 2023 Bayındır voitti Fenerbahçen riveissä Turkin cupin.

### Manchester United
Bayındır siirtyi 1. syyskuuta 2023 Englannin Valioliigan Manchester Unitediin nelivuotisella sopimuksella, johon sisältyy myös optio viidennestä vuodesta. Manchester United maksoi hänestä noin viiden miljoonan euron siirtokorvauksen. Hän pelasi kaudella 2023–2024 Manchester Unitedissa vain kolme Mestarien liigan ottelua ja yhden FA Cupin ottelun. 

Bayındır pelasi ensimmäistä kertaa Valioliigassa 13. huhtikuuta 2025 ottelussa Newcastle Unitedia vastaan, joka päättyi Manchester Unitedin 4–1-tappioon. Bayındır pelasi kevätkaudella 2025 Manchester Unitedin maalilla myös kolme muuta valioliigaottelua ja pelasi ensimmäisen nollapelinsä Valioliigassa 25. toukokuuta 2025 kauden päätösottelussa Aston Villaa vastaan, jonka Manchester United voitti lukemin 2–0. Kaudella 2024–2025 hän pelasi myös kaksi Eurooppa-liigan ottelua, kolme Englannin liigacupin ottelua sekä yhden FA Cupin ottelun.

## Maajoukkueura
Bayındır pelasi Turkin eri juniorimaajoukkueissa vuosina 2014–2020. Turkin A-maajoukkueessa hän pelasi ensimmäistä kertaa 27. toukokuuta 2021 ystävyysottelussa Azerbaidžania vastaan. Hän on pelannut lokakuun 2024 puoliväliin mennessä kymmenen A-maaottelua.

Bayındır valittiin Turkin joukkueeseen kesän 2021 EM-kilpailuihin, mutta hän ei saanut turnauksessa peliaikaa. MM-kilpailujen 2022 karsinnoissa hän pelasi yhden ottelun Montenegroa vastaan ja EM-kilpailujen 2024 karsinnoissa yhden ottelun Walesia vastaan. EM-kilpailujen 2024 alkulohkossa hän pelasi Turkin toisen ottelun Portugalia vastaan ykkösmaalivahti Mert Günokin kärsiessä polvivammasta.

## Lähteet
Puolustusteollisuuden ja avaruuden pääosasto

**Puolustusteollisuuden ja avaruuden pääosasto (DG-DEFIS)** on Euroopan komission pääosasto, joka vastaa Euroopan puolustusteollisuuden kilpailukyvystä ja innovoinnissta. Puolustusasioissa pääosaston tehtävänä on varmistaa Euroopan puolustusalan teknologinen ja teollinen kehitys. Avaruusasioissa pääosasto vastaa Euroopan maanhavainnoinitohjelmasta (Copernicus), Euroopan satelliittinavigointijärjestelmästä (Galileo) sekä EGNOS-navigiointijärjestelmästä koostuvan EU:n avaruusohjelman täytäntöönpanosta.

Pääosaston poliittisena johtajana toimii Von der Leyenin II komission komissaari Andrius Kubilius. Pääosaston pääjohtajana toimii suomalainen Timo Pesonen.

## Pääosaston johtajat
### Komissaarit
* 2021–2024: Thierry Breton
* 2024–2029: Andrius Kubilius

### Pääjohtajat
* 2020– Timo Pesonen

## Lähteet
Lyngdalin kirkko (Lyngdal)

**Lyngdalin kirkko** () on Lyngdalin kunnassa Agderin läänissä Norjassa sijaitseva puinen ristikirkko vuodelta 1848.
## Lähteet

## Aiheesta muualla
Høllen (Lindesnes)

**Høllen** on taajama Lindesnesin kunnassa Norjassa. Taajaman pinta-ala on 0,8 neliökilometriä ja asukasluku 730 vuonna 2023.

Spangereid church.JPG|Spangereidin kirkko

## Lähteet

## Aiheesta muualla
Torolv Kandahl

**Torolv Kandahl** (17. elokuuta 1899 Austad – 6. maaliskuuta 1982 Oslo) oli norjalainen lehtimies ja Høyren poliitikko. Hän toimi Aftenpostenin päätoimittajana vuosina 1961–1970 ja oli kansanedustaja suurkäräjillä 1950–1953.
## Lähteet

## Aiheesta muualla
Gustava Kielland

**Susanna Sophie Catharina Gustava Kielland** (o.s. **Blom**; 6. maaliskuuta 1800 Kongsberg – 28. helmikuuta 1889 Skien) oli norjalainen runoilija ja pappilan emäntä, jolla oli suuri merkitys norjalaisten naisten lähetystyölle. Hänen Lyngdalissa perustamastaan yhdistyksestä tuli esikuva liikkeelle, johon kuului 1900-luvun alkuun mennessä noin 3&nbsp;500 yhdistystä. Runoilijana Kielland muistetaan erityisesti *O Jul med din Glæde* -joululaulustaan.
## Lähteet

## Aiheesta muualla
Kathryn Newton

**Kathryn Love Newton** (s. 8. helmikuuta 1997 Orlando, Florida) on yhdysvaltalainen näyttelijä. Hänet tunnetaan päärooleistaan Louise Brooksina CBS:n komediasarjassa *[[Sinkkuisä Gary]]* (2008–2010), Abigail Carlsonina HBO:n mysteeridraamasarjassa *[[Big Little Lies]]* (2017–2019) ja Allie Pressmanina Netflixin teinidraamasarjassa *[[The Society ]]* (2019).

## Filmografia
### Elokuva

### Televisiosarja

## Lähteet

## Aiheesta muualla
*
Nova Bavarijan piiri

**Nova Bavarijan piiri** (; *Uuden Baijerin piiri*) on yksi Ukrainan Harkovan yhdeksästä hallinnollisesta piiristä (kaupunkipiiristä). Se käsittää Harkovan keskustasta lounaaseen ulottuvan sektorin. Nova Bavarijan piirin pinta-ala on 34,7 neliökilometriä ja piirissä asuu noin 111&nbsp;600 ihmistä. Vuonna 1989 piirin väkiluku oli 117&nbsp;475.

Nova Bavarijan piiri rajautuu pohjoisessa Harkovan H’olodna Horan (kaupunki)piiriin ja idässä Osnovan (kaupunki)piiriin. Nova Bavarijan piirin lounaispuolella jatkuu Harkovan piiri, johon koko Harkovan kaupunki on kuulunut kesän 2020 aluehallinnollisesta uudistuksesta lähtien.

Piiri on perustettu alkujaan vuonna 1924. Osana Ukrainan pyrkimystä vapautua kommunismin ajan perinnöstä, vuonna 2016 piiri nimettiin uudelleen. Tätä ennen nimenä oli vallankumouksen ajankohtaan viittaava **Lokakuun piiri** ( eli ).

Piirissä sijaitsevia kohteita ovat muun muassa:
* (kesken)

Tiedosto:Нова Баварія.jpg|Ukrainan rautateiden rautatieasema Nova Bavarija.


## Lähteet

## Aiheesta muualla

* Nova Bavarijan piirin rajat Open Street Map -kartalla  (openstreetmap.org)
International Monohull Open Classes Association

**International Monohull Open Classes Association (IMOCA)** on yksirunkoisten kilpapurjeveneiden IMOCA 60-luokan sääntöjä ja kehitystä valvova järjestö. Se järjestää myös luokan veneille kilpailuja, joista tärkein on sen itse vuonna 2018 perustama IMOCA Globe Series: neljä vuotta kestävä sarja, joka käynnistyi vuonna 2018. Yksin-, kaksin, ja joukkuepurjehduskilpailuista koostuvaan Globe Seriesiin kuuluu lyhyempien kilpailujen lisäksi kaksi maailmanympäripurjehduskilpailua, Vendée Globe ja The Ocean Race. Järjestö on perustettu vuonna 1991 ja se on kuulunut vuodesta 1998 kansainväliseen purjehdusliittoon World Sailingiin.

## Lähteet
Velux 5 Oceans Race

**Velux 5 Oceans Race** (aiemmin **BOC Challenge** ja **Around Alone Race**) oli vuosina 1982–2011 etappikilpailuna järjestetty yksinpurjehduskilpailu maapallon ympäri. Alkuperäinen sponsori oli sittemmin Linde AG:hen yhdistynyt brittiläinen teollisuuskaasujen valmistaja BCO. 

Vuosina 1998–99 ja 2002–03 kilpailu oli ilman yhtä suurta sponsoria ja sen toteutuminen oli pitkälti osallistujien itsensä hankkiman rahoituksen varassa. Kilpailun oikeudet oli kuitenkin hankkinut omalle yritykselleen entinen maailmanympäripurjehtija Sir Robin Knox-Johnston. Vuoden 2006 kilpailuun tukijaksi tuli tanskalainen rakennusalan yritys Velux.

Vuonna 2003 neljänneksi 60-jalkaisten luokassa sijoittunut Emma Richards oli ensimmäinen nainen ja nuorin ihminen, joka purjehti yksin maapallon ympäri.

## Kilpailut

#The BOC Challenge  1982–83
#The BOC Challenge  1986–87
#The BOC Challenge  1990–91
#The BOC Challenge  1994–95
#The Around Alone   1998–99
#The Around Alone   2002–03
#The Velux 5 Oceans 2006–07
#The Velux 5 Oceans 2010–11

## Reitit

File:1982-1983 and 1986-1987 BOC Challenge map-fr.svg|1982-1983 reitti
File:1990-1991 BOC Challenge map-fr.svg|1990-1991 reitti
File:1994-1995 BOC Challenge map-fr.svg|1994-1995 reitti
File:Around Alone 1998-1999 map-fr.svg|1998-1999 reitti
File:Around Alone 2002 map-fr.svg|2002-2003 reitti
File:2006-2007 Velux 5 Oceans map-fr.svg|2006-2007 reitti
File:2010-2011 Velux 5 Oceans map-fr.svg|2010-2011 reitti


## Lähteet

## Aiheesta muualla
* Tulokset 1982–2002: 
* Tulokset 2010–11:
Pernille Vermund

**Ann Pernille Vermund Tvede** (s. 3. joulukuuta 1975 Kööpenhamina) on tanskalainen liberaalin allianssin poliitikko ja kansankäräjäedustaja vuodesta 2019. Hän oli vuonna 2015 perustamassa Nye Borgerlige -puoluetta ja toimi sen puheenjohtajana vuosina 2015–2023 ja 2023–2024. Tammikuussa 2024 puolueen eduskuntaryhmä lakkautettiin ja Vermund siirtyi liberaaliin allianssin. Hän on koulutukseltaan arkkitehti.
## Lähteet

## Aiheesta muualla

* ''Pernille Vermund'' Tanskan kansankäräjien verkkosivuilla
International Society for Orthodox Church Music

**International Society for Orthodox Church Music** (ISOCM; Kansainvälinen ortodoksisen kirkkomusiikin seura) on kesäkuussa 2005 Joensuussa ensimmäisen kansainvälisen ortodoksisen kirkkomusiikin konferenssin yhteydessä perustettu järjestö. Sen tarkoituksia ovat yhteydenpito, tiedonjako, kansainvälisten konferenssien järjestäminen ja julkaisutoiminta.

International Society for Orthodox Church Musicin perusti kansainvälinen muusikoiden ja tutkijoiden ryhmä. Se julkaisee vertaisarvioitua kirkkomusiikin tutkimuksen julkaisua *Journal of the International Society for Orthodox Church Music*. Järjestön tieteellisiä ja taiteellisia konferensseja ja symposiumeja on järjestetty Suomen lisäksi myös Tšekissä ja Yhdysvalloissa. Vuonna 2023 valitussa järjestön hallituksessa puheenjohtajana toimi Ivan Moody (k. 2024) ja varapuheenjohtajaksi valittiin Maria Takala-Roszczenko.

## Lähteet
Lasse Lenkkeri

**Lasse Petteri Lenkkeri** (s. 8. helmikuuta 1946 Perniö) on suomalainen yrittäjä ja eläköitynyt yritysjohtaja, joka on saanut teollisuusneuvoksen arvonimen.

Lasse Lenkkeri syntyi autoilija Onni Aleksander Lenkkerin ja Kerttu Elsiina Lehtosen perheeseen. Hän avioitui 1969 Marja-Liisa Hovin kanssa. Kansakoulun käynyt Lenkkeri oli Ristiniemi Oy:n palveluksessa vuoteen1970, Toiminimi Lasse Lenkkerin haltija 1970–1996 sekä Haminan Veistosaha Oy:n toimitusjohtaja 1986–1997 ja yhtiön hallituksen puheenjohtaja. Hän on ollut myös Hillon Paketointi Oy:n, Lenkkeri Oy:n, Havesa Timber Oy ja Havesa Components Oy:n hallitusten puheenjohtaja.  Haminan kaupunginvaltuuston jäsen Lenkkeri oli 2001–2004 ja kaupunginhallituksen jäsen 2001–2002. Hänellä on ollut myös muita luottamustehtäviä. Teollisuusneuvoksen arvonimen Lenkkeri sai 2006.
 
## Lähteet
Lenkkeri

**Lenkkeri** on suomalainen sukunimi, joka on muun muassa seuraavilla henkilöillä:

*Lasse Lenkkeri (s. 1946), yrittäjä ja yritysjohtaja, teollisuusneuvos
*Ville Lenkkeri (s. 1972), valokuvaaja
Hou Yu-ih

**Hou Yu-ih** (; s. 7. kesäkuuta 1957 Puzi, Chiayin piirikunta) on taiwanilainen Kuomintangin poliitikko.

Hou valmistui Taiwanin poliisiyliopistosta ja aloitti uransa poliisin palveluksessa vuonna 1980. Hän toimi Taiwanin poliisin pääjohtajana vuosina 2006–2008. Tämän jälkeen hän oli Taiwanin poliisiyliopiston puheenjohtaja. Poliisiurallaan Hou tuli tunnetuksi useiden suurta näkyvyyttä saavuttaneiden rikostapausten tutkinnasta. Näihin kuului Chen Chin-hsingin rikosvyyhti, joka johti eteläafrikkalaisen diplomaatin ottamiseen panttivangiksi perheineen.

Hou aloitti poliittisen uransa vuonna 2010, jolloin hänestä tuli Uuden-Taipein varapormestari Eric Chun kutsusta. Vuonna 2018 ja jälleen vuonna 2022 Hou valittiin Uuden-Taipein pormestariksi. Hän oli Taiwanin presidentinvaalissa 2024 Lai Ching-ten vastaehdokas. Hou kampanjoi sodan ja rauhan teemoilla. Hän on vuoden 1992 konsensuksen puolestapuhuja; vuoden 1992 konsensus viittaa Kuomintangin ja Kiinan kommunistisen puolueen yhteisymmärrykseen siitä, että sekä Kiinan että Taiwanin mukaan on vain yksi Kiina, vaikkakin Taiwaninsalmen eri puolilla eri tavoin tulkittuina. Hou on myös puhunut Kiinan vuonna 2013 ehdottaman kauppasopimuksen (CSSTA) hyväksynnän puolesta. Kauppasopimuksen hyväksymisen esti aikoinaan Opiskelijoiden auringonkukkaliikkeen laajamittainen mielenosoittaminen. Hou on kannattanut ankaraa suhtautumista rikollisuuteen ja kuolemanrangaistuksen säilyttämistä. Häntä on kritisoitu toiminnastaan autoritaarisen hallinnon aikoina; hän vastasi vuonna 1989 yrityksestä pidättää demokratia-aktivisti Cheng Nan-jung, joka sitten päätyi polttoitsemurhaan.

Houn ensimmäinen poika kuoli tulipalossa vuonna 1992.

## Lähteet
Kiinan sotilastukikohta Djiboutissa

**Kiinan sotilastukikohta Djiboutissa** on Kiinan Kansan vapautusarmeijan sotilastukikohta, joka sijaitsee Afrikan sarven alueella Djiboutissa. Tukikohta on Kiinan ensimmäinen ulkomaille rakentama tukikohta. Englanniksi tukikohdasta käytetään yleensä nimeä "People's Liberation Army Support Base" eli suomeksi "Kansan vapautusarmeijan huoltotukikohta", mikä viittaa tukikohdan viralliseen tarkoitukseen huoltojoukkojen logistisena alueena.

## Historia
Kiina aloitti vuonna 2015 neuvottelut sotilastukikohdan avaamisesta Djiboutiin. Neuvottelut päättyivät tammikuussa 2016. Djibouti myönsi Kiinalle luvan sotilastukikohdan rakentamiselle meren äärelle. Rakennustyöt aloitettiin maaliskuussa 2016. Tukikohta avattiin virallisesti 1. elokuuta 2017, kun sinne oli saapunut henkilöstöä laivoilla Kiinasta.

## Infrastruktuuri
Tukikohta on kooltaan 0,5 neliökilometriä, ja sitä miehittää parituhatta henkeä. Alue on raskaasti linnoitettu, ja siellä on suuria maanalaisia tiloja ja sotilassairaala. Satelliittikuvien perusteella tukikohdassa on lyhyt, 400 metrinen, kiitotie, suuri helikopteriasemataso ja lennonjohtotorni. Vuonna 2019 valmistui yli 330 metriä pitkä laivastolaituri, johon mahtuu useita sotalaivoja. 

## Käyttötarkoitus ja politiikka
Tukikohta on Kiinan ensimmäinen sen oman alueen ulkopuolella. Kiina on kertonut tukikohdan käyttötarkoitukseksi pääosin armeijan logistiikan ja alueella suorittamansa rauhanturvaamisen, merirosvoudentorjunnan ja humanitaarisen avun tukemisen.

Länsimaissa on arvioitu, että Kiina hakee tukikohdallaan samanlaista sotilaallista jalansijaa alueella kuin Yhdysvalloilla ja sen liittolaisilla on ollut jo kauan. Kiina näkee tukikohdan tukevan lakejaan ulkomailla asuvien kansalaistensa ja rakentamansa infrastruktuurin puolustamisesta. Kiina on rakennuttanut erilaisilla yhteistyösopimuksilla (Vyö ja tie -hanke) Afrikan maihin paljon infrastruktuuria. Tukikohta voisi myös olla hyödyllinen esimerkiksi tilanteessa, jossa epävakaalta alueelta pitää evakuoida runsaasti kansalaisia. Kiina kuitenkin välttää termejä "sotilastukikohta" tai "laivastotukikohta" ja puhuu mielummin huolto- tai logistiikkatiloista.

Pienessä Djiboutissa sijaitsee strategisen sijaintinsa takia useiden maiden tukikohtia, joista suurin on Yhdysvaltojen Camp Lemonnier. Yhdysvalloille ja sen liittolaisille Djibouti on tärkeä tukikohta Afrikan ja Lähi-idän alueella tapahtuvien sotatoimien tukemiseen.

Alueella onkin ollut jännitteitä suurvaltojen armeijoiden välillä. Vuonna 2018 Yhdysvallat ohjeisti lentäjiään varomaan kiinalaisten lasereita, joilla on sen mukaan yritetty vahingoittaa amerikkalaisia lentäjiä. Kiina taas on syyttänyt Yhdysvaltoja tukikohtansa vakoilusta ilmasta.

## Lähteet
Mullin

**Mullin** on muun muassa seuraavien henkilöiden sukunimi:

* Chris Mullin (s. 1963), yhdysvaltalainen koripalloilija
* Herbert Mullin (1947–2022), yhdysvaltalainen sarjamurhaaja
* Markwayne Mullin (s. 1977), yhdysvaltalainen republikaanipoliitikko ja senaattori
Koo Kwang-ming

**Koo Kwang-ming** (; 1926 Taipei – 27. helmikuuta 2023 Taipei) oli taiwanilainen poliittinen vaikuttaja ja itsenäisyysliikkeen aktivisti.

Koo oli merkittävän liikemies Koo Hsien-jungin nuorin poika. Myös hänen veljestään Koo Chen-fusta tuli vaikutusvaltainen. Koo aloitti opiskelun Taiwanin kansallisen yliopiston politiikan tutkimuksen laitoksella vuonna 1947. Hän lähti Taiwanilta poliisin kukistettua opiskelijoiden mielenosoituksen vuonna 1949. Ollessaan Hongkongissa Koo kuuli poliisin etsineen häntä kotoaan ja sai perheenjäseniltään kehotuksen olla palaamatta Taiwanille. Hän asettui ensimmäisen vaimonsa kanssa Japaniin, jossa asui yli kahdenkymmenen vuoden ajan. Koo toimitti rahoitusta poliittisille aktivisteille ja oli mukana perustamassa World United Formosans for Independencen Japanin-haaraa. Vuonna 1972 hän sai kutsun salaiseen tapaamiseen pääministeri Tšiang Tšing-kuon kanssa. Tässä yhteydessä hän vaati hallitusta antamaan tilaa paikallisille oppositiopuolueille ja hylkäämään harhaisena pitämänsä unelman Kiinan koko alueen saamisesta Kuomintangin hallintaan.

Koo palasi Taiwanille vuonna 1975. Hän piti tärkeämpänä itsenäisyyden ajamista Taiwanin sisällä kuin kansainvälistä aktiivisuutta. Koo perusti suuren kalastusyhtiön, jota johti samanaikaisesti poliittisen aktivisminsa kanssa. Hän perusti eri järjestöjä, kuten Taiwan New Constitution Foundationin. Koo kannatti Taiwanin valtiollisen aseman normalisoimista ja ajoi perustuslakiuudistusta, jonka myötä Kiinaa ja Taiwania ei enää pidettäisi muodollisesti yhtenä maana. Hän toimi epävirallisena lähettiläänä Taiwanin ja Japanin välillä maiden diplomaattisuhteiden katkettua. Koo kuului Demokraattiseen edistyspuolueeseen ja toimi neuvonantajana siitä valituille presidenteille Chen Shui-bianille ja Tsai Ing-wenille.

Maaliskuussa 2022 Koo teki ukrainalaisten auttamiseksi miljoonan Yhdysvaltain dollarin lahjoituksen. Hän kuoli helmikuussa 2023 Taipein veteraanien yleissairaalassa.

## Lähteet
Minea Lång

**Minea Lång** (s. 1995)  on suomalainen näyttelijä ja käsikirjoittaja. Lång on valmistunut Tampereen yliopistosta teatteritaiteen maisteriksi vuonna 2021. 

Lång on näytellyt muun muassa Fian roolin Johanna Vuoksenmaan sarjassa Hormonit!. 

## Lähteet

## Aiheesta muualla

*
Emilia Neuvonen

**Emilia Neuvonen**, (s. 1985, Sambia) on suomalainen näyttelijä, musiikintekijä ja malli. Neuvonen säveltää ja sanoittaa myös musiikkia artistinimellä Emilianne.  

## Elämä ja ura
Sambiassa syntynyt Neuvonen adoptoitiin Suomeen kaksivuotiaana. Hän on viettänyt lapsuutensa Kuopiossa ja Lohjalla. 

Neuvonen on näytellyt aikuista Ujuni Ahmedia Kansallisteatterin näytelmässä *[[Tytöille, jotka ajattelevat olevansa yksin]].*  Hän on näytellyt myös tv-sarjoissa Hormonit!, Harjunpää ja Ivalo. 

Neuvonen on juontanut nuorten ohjelma Wintteriä Yle TV1:llä yhdessä Juuso Pekkisen kanssa. 

## Filmografia

## Teatteri

* *Tytöille, jotka ajattelevat olevansa yksin,* Kansallisteatteri (2023)

## Lähteet

## Aiheesta muualla

*  Internet Movie Databasessa. (englanniksi)
Vaarallisen esineen hallussapito

**Vaarallisen esineen hallussapito** on Suomen rikoslain 41 luvun 5 pykälässä määritelty rikos, jossa henkilö kantaa mukanaan yleisellä paikalla tai julkisessa kulkuneuvossa vaarallisena pidettävää esinettä. Vaaralliseksi esineeksi voidaan laskea stiletti, nyrkkirauta, heittotähdet tai naamioitu teräase. Myöskin teleskooppipatukka lasketaan vaaralliseksi esineeksi, paitsi jos omistajana on laissa tarkoitettu vartioimisliike. Vaarallisen esineen hallussapidosta voidaan tuomita sakkorangaistukseen tai enimmillään yhdeksi vuodeksi vankeuteen.Vaarallisten esineiden keräily esimerkiksi historiallisten tai taiteellisten syiden takia on sallittu. Historiallisella syyllä tarkoitetaan esimerkiksi esinettä, jolla on yhteyksiä historialliseen henkilöön tai tapahtumaan. Tällä hetkellä on olemassa lakiesitys, jonka mukaan vaarallisen esineen hallussapidosta voidaan tuomita sakkorangaistukseen tai enimmillään kahdeksi vuodeksi vankeuteen.

## Lähteet
Jens Peter Trap

**Jens Peter (J. P.) Trap** (1810–1885) oli tanskalainen kabinettisihteeri ja topografinen kirjailija. Hän oli vuodesta 1857 kabinettisihteeri. Hän julkaisi Tanskaa käsittelevän ansiokkaan tilastollis-topografisen kuvauksen:*Statistisk-topografisk Beskrivelse af kongeriget Danmark* (1856–1859) ja samannimisen teoksen Slesvigistä.

## Lähteet

## Aiheesta muualla
Transpadaaninen tasavalta

**Transpadaaninen tasavalta** on Napoleon Bonaparten 1796 Lodin taistelun jälkeen Pojoen (lat. Padus) "tuolle" (*trans)* eli pohjoispuolelle perustama valtio, joka käsitti Itävallan Lombardian. Vuonna 1797 siitä ja Cispadaanisesta tasavallasta muodostettiin Cisalppinen tasavalta.

## Lähteet

## Aiheesta muualla
Hormonit!

**Hormonit!** on Johanna Vuoksenmaan ohjaama ja käsikirjoittama kahdeksanosainen draamakomediasarja. Sarjan on tuottanut Dionysos Films Yleisradiolle. Sarjan ensi-ilta Yle Areenalla oli 1. syyskuuta 2023 ja Yle TV1:llä 3. syyskuuta 2023. Toinen kahdeksanosainen tuotantokausi julkaistiin Yle Areenassa 4. syyskuuta 2025 ja Yle TV1:llä 7. syyskuuta 2025. 

## Juoni
Sarja kertoo gynekologi Elenasta (Karoliina Blackburn) ja julkkispsykologi Patrikista (Robin Svartström) ja odottamattomasta rakkaudesta "elämän taittokohdassa" vaihdevuosien kynnyksellä. Sarjan keskiössä on vaihdevuosien ja hormonien vaikutukset päähenkilöiden elämään ja suhteeseen. Jokaisessa jaksossa käsitellään yhtä tai useampaa hormonia ja niiden aiheuttamia oireita käyvät läpi Elenan ja Patrikin lisäksi heidän aikuiset lapsensa ja muu laajennettu perhe.

## Rooleissa

## Lähteet

## Aiheesta muualla
*
Tšiang Kai-šekin ritarikunta

**Tšiang Kai-šekin ritarikunta** () on taiwanilainen ritarikunta. Se perustettiin 11. tammikuuta 1980. Sitä myönnetään tunnustuksena henkilöille, jotka ovat ansioituneet kansan kolmen periaatteen toteuttamisen, kommunismin kumoamisen, kiinalaisen kulttuurin rehabilitoimisen tai demokraattisen perustuslain toteuttamisen saralla. Kunnianosoitusta jakaa lähtökohtaisesti maan presidentti.

Ritarikunnassa on vain yksi luokka:

*  ritarikunnan nauha

## Lähteet
BERECin tukivirasto

**BERECin tukivirasto** eli **BEREC-virasto** on Euroopan unionin erillisvirasto, jonka tarkoitus on varmistaa sähköistä viestintää koskevan lainsäädännön johdonmukaista soveltamista Euroopan unionissa.

## Lähteet
Euroopan koulutussäätiö

**Euroopan koulutussäätiö** on Euroopan unionin erillisvirasto, jonka tarkoitus on tukea Euroopan unionin kumppanimaita niiden koulutusjärjestelmien uudistamisessa.

## Lähteet
Euroopan työviranomainen

**Euroopan työviranomainen** on Euroopan unionin erillisvirasto, jonka tarkoitus on valvoa, että työvoiman liikkuvuutta ja sosiaaliturvaa koskevia EU-sääntöjä noudatetaan Euroopan unionissa asianmukaisesti.

## Lähteet
Euroopan vakuutus- ja lisäeläkeviranomainen

**Euroopan vakuutus- ja lisäeläkeviranomainen** on Euroopan unionin erillisvirasto, jonka tarkoitus on antaa Euroopan unionin toimielimille tehokkaan ja vakaan finanssijärjestelmän ylläpitämiseen liittyvää neuvontaa.

## Lähteet
Yhteisön kasvilajikevirasto

**Yhteisön kasvilajikevirasto** on Euroopan unionin erillisvirasto, jonka tarkoitus myöntää teollis- ja tekijänoikeuksia uusien kasvilajien kehittäjille Euroopan unionissa.

## Lähteet
Euroopan unionin turvallisuusalan tutkimuslaitos

**Euroopan unionin turvallisuusalan tutkimuslaitos** on Euroopan unionin erillisvirasto, jonka tarkoitus on analysoida ulko-, turvallisuus- ja puolustuspoliittisia kysymyksiä.

## Lähteet
Euroopan innovaationeuvoston ja pk-yritysasioiden toimeenpanovirasto

**Euroopan innovaationeuvoston ja pk-yritysasioiden toimeenpanovirasto (EISMEA)** on Euroopan komission toimeenpanovirasto, jonka tarkoitus on hallinnoida pienyritysten kilpailukykyä tukevia EU-ohjelmia ja tutkimus-, ympäristö-, energia- ja kalastusalan ohjelmia.

## Lähteet
Euroopan tutkimuksen toimeenpanovirasto

**Euroopan tutkimuksen toimeenpanovirasto (REA)** on Euroopan komission toimeenpanovirasto, jonka tarkoitus on toimia tutkimuksen ja innovoinnin rahoituselimenä. Se hallinnoi EU:n tutkimusapurahoja.

## Lähteet
Euroopan ilmasto-, infrastruktuuri- ja ympäristöasioiden toimeenpanovirasto

**Euroopan ilmasto-, infrastruktuuri- ja ympäristöasioiden toimeenpanovirasto (CINEA)** on Euroopan unionin toimeenpanovirasto, jonka tarkoitus on hallinnoida Euroopan komission ohjelmia, joilla edistetään hiilestä irtautumista ja kestävää kasvua.

## Lähteet
Euroopan tutkimusneuvoston toimeenpanovirasto

**Euroopan tutkimusneuvoston toimeenpanovirasto (ERCEA)** on Euroopan komission toimeenpanovirasto, jonka tarkoitus on hallinnoida Euroopan unionin tutkimusohjelmia.

## Lähteet
Polyakryylinitriili

**Polyakryylinitriili** eli **PAN** on polymeeri, jonka pääasiallinen monomeeri on akryylinitriili. Sillä on useita käyttökohteita erityisesti kuituina.

## Ominaisuudet
Polyakryylinitriilin molekyylimassa on tavallisesti 15&nbsp;000–250&nbsp;000 g/mol. Sen sulamispiste on noin 317 °C, mutta se alkaa hajota kuumennettaessa ennen sitä. Lasisiirtymälämpötila on 84–99 °C. Polyakryylinitriilin pitkät poolittomat hiilivetyketjut ja toisaalta hyvin pooliset ja vetysidoksia muodostavat nitriiliryhmät aiheuttavat sen, että se liukenee huonosti moniin orgaanisiin liuottimiin. Se ei liukene esimerkiksi etanoliin, dietyylieetteriin tai hiilivetyihin. Dimetyyliformamidi, dimetyyliasetamidi ja dimetyylisulfoksidi ovat tavallisimmat liuottimet. Se kestää hyvin monien kemikaalien vaikutusta mutta reagoi erityisesti väkevien happojen kanssa. Aineen kiteisyysaste on 19–60 % ja tiheys 1,11–1,14 g/cm3. Polyakryylinitriili kuidut ovat suhteellisen joustavia, mutta mekaanisia ominaisuuksia ja värjäytyvyyttä voidaan parantaa komonomeereillä.

## Valmistus ja käyttö
Polyakryylinitriiliä valmistetaan akryylinitriilistä radikaalipolymeroinnilla. Reaktio tapahtuu hieman happamissa oloissa 40–50 °C:n lämpötilassa. Radikaali-initiaattoreina käytetään esimerkiksi vetyperoksidia, bentsoyyliperoksidi tai atsobisisobutyronitriiliä. Polymeerin ainoa monomeeri voi olla akryylinitriili, mutta useimmiten mukana on 10–15 prosenttia jotain toista monomeeriä, kuten styreeniä, akryyliamidia, akryylihappoa, akrylaattiestereitä, vinyyliasetaattia tai vinyylipyridiiniä. Kuituja, joissa akryylinitriiliä on 50–85 prosenttia, kutsutaan modakryyliksi.

Polyakryylinitriilistä valmistetaan kuituja esimerkiksi suodattimiin, teollisuuden linjastoihin sekä kankaisiin ja muihin tekstiileihin. Kuidut valmistetaan liuoksesta suulakekehruulla ja kuivataan. Polyakryylinitriilikalvoja käytetään laminoitujen pakkausten valmistamiseen. Suurin osa hiilikuidusta tuotetaan polyakryylinitriilistä. Polyakryylinitriilikuidut kuumennetaan pyrolyysilämpötilaan 1&nbsp;000–2&nbsp;000 °C, jolloin ne hajoavat hiileksi ja muodostavat hiilikuituja.

## Lähteet
Euratomin hankintakeskus

**Euratomin hankintakeskus (ESA)** on Euratomin virasto, jonka tarkoitus on varmistaa ydinmateriaalien säännölliset ja turvalliset toimitukset kaikille niiden käyttäjille Euroopan unionissa.

## Lähteet
Fusion for Energy -yhteisyritys

**Fusion for Energy -yhteisyritys** on Euratomin virasto, jonka tehtävä on vastata Euroopan unionin osuudesta ITER-fuusioenergiahankkeessa ja johtaa Japanin kanssa tehtävää yhteistyötä fuusioenergiaan liittyvissä tutkimus- ja kehityshankkeissa.

## Lähteet
Euroopan koulutuksen ja kulttuurin toimeenpanovirasto

**Euroopan koulutuksen ja kulttuurin toimeenpanovirasto (EACEA)** on Euroopan komission toimeenpanovirasto, jonka tarkoitus on hallinnoida seuraavien alojen EU-rahoitusohjelmia: koulutus, kulttuuri, audiovisuaaliala, urheilu, kansalaisuus ja vapaaehtoispalvelu.

## Lähteet
Vuorensyrjänkallion tuulivoimapuisto

**Vuorensyrjänkallion tuulivoimapuisto** on Etelä-Pohjanmaalla Kauhavalla Oravan Vuorensyrjänvuorella sijaitseva tuulivoimapuisto, jonka kapasiteetti on 0,5 megawattia. Voimalat on rakentanut, ne omistaa ja myös operoi HP Energia Oy.

## Yleistä
Oravan kylä sijaitsee Kauhavan eteläosissa lähellä Lapuan vastaista kuntarajaa. Vuorensyrjänvuori kohoaa 25 metriä ympäröivää tasankoa ylemmäksi ja sen kallioinen luoteisreuna sopii tuulivoimalaille hyvin. Vaikka voimalaitokset on pystytetty jo vuonna 2010, ei niitä ole lisätty Karttapaikan verkkopalveluun. Niiden tarkka paikka on määritetty toisesta lähteestä. Voimalat sijaitsevat yli 80 metrin korkeudella mpy.

Tuulivoimalaitokset ovat tanskalaisen Miconin valmistamaa M530-mallia, jonka napakorkeus on tavallisesti 30 metriä, tuuliturbiinin halkaisija 26 metriä, ja jonka kapasiteetti on 250 kilowattia eli 0,25 megawattia.

## Historiaa
Micon valmisti omia tuulivoimalaitoksiaan vuosina 1983–1997, jonka jälkeen se fuusioitui Nordtankin *NEG*:n kanssa. Yhtiötä kutsuttiin tämän jälkeen NEG Miconiksi ja voimaloiden tyyppimerkinnässä esiintyi kirjaimet *NM*. Käytettynä ostetut tuulivoimalat alkoivat tuottaa sähköä Kauhavalla viimeistään kesäkuussa 2010.

## Katso myös
* Luettelo Suomen tuulivoimaloista

## Lähteet
Paavo Poutiainen

**Paavo Poutiainen** -nimisiä suomalaisia henkilöitä ovat:

* Paavo Poutiainen (1848–1890), kappalainen
* Paavo Poutiainen (1903–1953), lehtikuvaaja.
Reg E. Cathey

**Reginald Eurias Cathey** (18. elokuuta 1958 Huntsville, Alabama – 9. helmikuuta 2018 New York, New York), tunnetiin nimellä **Reg E. Cathey**, oli yhdysvaltalainen näyttelijä. Hänet muistetaan parhaiten rooleistaan televisiosarjoissa *[[Langalla]]*, *[[Kylmä rinki]]*, *[[Square One Television]]* ja *[[House of Cards (televisiosarja)|House of Cards]]*, josta hän sai yhden parhaan draamasarjan vierailevan miesnäyttelijän Primetime Emmy -palkinnon sekä kaksi ehdokkuutta.

Cathey on myös esiintynyt muun muassa elokuvissa *[[Syntynyt 4. heinäkuuta]]*, *[[The Mask – naamio]]*, *[[Isku Kolumbiaan]]*, *[[Seitsemän (elokuva)|Seitsemän]]*, *[[Amerikan psyko (elokuva)|Amerikan Psyko]]*, *[[S.W.A.T.]]*, *[[The Machinist]]* ja *[[Fantastic Four (vuoden 2015 elokuva)|Fantastic Four]]* sekä televisiosarjoissa *[[Star Trek: The Next Generation]]*, *[[Lights Out (televisiosarja)|Lights Out]]*, *[[Banshee (televisiosarja)|Banshee]]*, *[[Outcast (televisiosarja)|Outcast]]* ja *[[Luke Cage (televisiosarja)|Luke Cage]]*.

Cathey menehtyi kotonaan New Yorkissa 9. helmikuuta 2018, ollessaan 59-vuotias. Aiemmin hänellä todettiin keuhkosyöpä.

## Lähteet

## Aiheesta muualla
*
Ševtšenkon piiri (täsmennyssivu)

**Ševtšenkon piiri** on useiden ukrainalaisten kaupunkien suuralueiden nimi. Nimi tulee kansallisrunoilija Taras Ševtšenkolta.

* Ševtšenkon piiri, kaupunkipiiri Kiovassa
* Ševtšenkon piiri (Dnipro), kaupunkipiiri Dniprossa
* Ševtšenkon piiri (Harkova), kaupunkipiiri Harkovassa
* Ševtšenkon piiri (Lviv), kaupunkipiiri Lvivissä
* Ševtšenkon piiri (Tšernivtsi), kaupunkipiiri Tšernivtsissä
* Ševtšenkon piiri (Zaporižžja), kaupunkipiiri Zaporižžjassa